
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ __ Αρ. ΦύΑΑου 92 

16 Μαΐου 1997 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

92. Μετονομαοία της κοινότητας ΛουκισΙωντης Επαρ¬ 

χίας Χαλκίδας του Νομού Εύβοιας . 1 

93. Όροι και διαδικασίες για την ένταξη και χρηματο¬ 

δότηση έργων του ιδιωτικού τομέα σε προγράμ¬ 
ματα ή τμήματά τους του Υπουργείου Ανάπτυ¬ 
ξης, τα οποία αναφέρονται στους τομείς βιομη¬ 
χανίας, ενέργειας, έρευνας και τεχνολογίας .. 2 

94. Τροποποίηση του Προεδρικού Διατάγματος υπ’ 

αριθμ. 502/14.9.1988 (ΦΕΚ 226/10.10.1988) 
τεύχος Α' περί συστάσεως Β’ Τριμελούς Πλημμε¬ 
λειοδικείου και Β' Μονομελούς Πλημμελειοδι¬ 
κείου στο Πρωτοδικείο Χαλκίδας . 3 

ΣΥΜΒΑΣΕΙΣ 

Τροποποίηση της από 31.10.1996 Σύμβασης «περί 
Χρηματοδότησης του τηρούμενου στην Αγροτική 
Τράπεζα της Ελλάδος Α.Ε. Ειδικού Λογαριασμού 
Εγγυήσεων Γεωργικών Προϊόντων (ΕΛΕΓΠ) του Ελ¬ 
ληνικού Δημοσίου, με το ποσό των δραχμών πεντα- 
κοσίων πενήντα δισεκατομμυρίων 

(550.000.000.000), σε ανοιχτό λογαριασμό για χρη¬ 
ματοδότηση Γεωργικών Κοινοτικών Δαπανών κατά 
την περίοδο 16.10.96 μέχρι 15.10.1997. 
Κίνηση και Τήρηση του Ειδικού Λογαριασμού ΕΓΠ 
(εκτέλεση εισπράξεων - πληρωμών) . 4 

ΑΝΑΚΟΙΝΩΣΕΙΣ 

Ανακοίνωση για τη θέση σε ισχύ του Διεθνούς Συμτρώ- 
νου για τα ατομικά και πολιτικά δικαιώματα και του 
Προαιρετικού Πρωτοκόλλου αυτού (Νέα Υόρκη, 
16.12.1996) ως και του Δευτέρου Προαιρετικού 
Πρωτοκόλλου (Νέα Υόρκη, 15 Δεκεμβρίου 1989) 
σχετικά με την κατάργηση της ποινής του θανάτου . 5 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 92 
Μετονομαοία της κοινότητας Λουκισίων της Επαρχίας 
Χαλκίδος του Νομού Εύβοιας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 11 παρ. 1 και 293 του Δη¬ 
μοτικού και Κοινοτικού Κώδικα (Π.Δ. 410/1995,231 Α'). 

2. Τις διατάξεις του άρθρου 23 παρ. 1 του Ν. 1558/ 
1985 «Κυβέρνηση και Κυβερνητικά Όργανα» (Α' 137) σε 
συνδυασμό με τις διατάξεις του Π.Δ. 373/95 «Συγχώ¬ 
νευση των Υπουργείων Προεδρίας της Κυβέρνησης και 
Εσωτερικών στο Υπουργείο Εσωτερικών, Δημόσιας Διοί¬ 
κησης και Αποκέντρωσης και καθορισμός αρμοδιοτήτων 
του (Α' 201). 

3. Τις διατάξεις του άρθρου 29Α' του Ν. 1558/1985 (Α' 
137), όπως προσετέθη με το άρθρο 27 του Ν. 2081 /1992 
(Α' 154). 

4. Τη ΔΙΔΚ/Φ44.1/21566/10.10.1996 απόφαση του 
Πρωθυπουργού και του Υπουργού Εσωτερικών, Δημόσιας 
Διοίκησης και Αποκέντρωσης «Ανάθεση αρμοδιοτήτων 
Υπουργού Εσωτερικών, Δημόσιας Διοίκησης και Απο¬ 
κέντρωσης στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (ΦΕΚ 932/Β/ 
10.10.1996). 

5. Την πρόταση του Κοινοτικού Συμβουλίου Λουκισίων 
του Νομού Εύβοιας που διατυπώθηκε με την 16/96 από¬ 
φασή του. 

6. Τη σύμφωνη γνώμη του Συμβουλίου Τοπωνυμιών του 
Υπουργείου Εσωτερικών, Δημόσιας Διοίκησης και Αποκέ- 
ντρύίοης, που διατυπώθηκε στο 1 πρακτικό της 
10.10.1996 

7. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατικού 
προϋπολογισμού. 

8. Την 68/1997 γνωμοδότηση του Συμβουλίου της Επι- 

κρατείας, με πρόταση του Υφυπουργού Εσωτερικών, Δη¬ 
μόσιας Διοίκησης και Αποκέντρωσης, αποφασίζουμε: 

Άρθρο μόνο 

Η κοινότητα Λουκισίων της Επαρχίας Χαλκίδας του 
Νομού Εύβοιας μετονομάζεται σε «Κοινότητα Ανθη- 
δώνας, η·>. 

Στον Υφυπουργό Εσωτερικών, Δημόσιας Διοίκησης και 
Αποκέντρωσης αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 11 Απριλίου 1997 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΦΥΠΟΥΡΓΟΣ: 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΛΑΜΠΡΟΣ ΠΑΠΑΔΗΜΑΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 93 
Όροι και διαδικασίες για την ένταξη και χρηματοδότηση 
έργων του ιδιωτικού τομέα σε προγράμματα ή τμήματά 
τους του Υπουργείου Ανάπτυξης, τα οποία αναφέρο- 
νται στους τομείς βιομηχανίας, ενέργειας, έρευνας και 
τεχνολογίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 7 παρ. 4 του Ν. 2244/1994 
(ΦΕΚ Α’ 168) “Ρύθμιση θεμάτων ηλεκτροπαραγωγής από 
ανανεώσιμες πηγές ενέργειας και από συμβατικά καύσιμα 
και άλλες διατάξεις» όπως τροποποιήθηκε από το άρθρο 
17 παρ. 2 περ. β του Ν. 2308/15.6.95 (ΦΕΚ Α' 114). 

2. Τη διάταξη του άρθρου 21 του Κανονισμού (ΕΟΚ) 
αριθ. 2082/93 όπως τροποποιήθηκε και ισχύει. 

3. Το γεγονός ότι δεν προκαλείτσι επιβάρυνση στον 
κρατικό προϋπολογισμό (άρθρο 29α του Ν. 1558/85 ΦΕΚ 
Α’ 114). 

4. Την με αριθμό 120/97 γνωμοδότηση του Συμβουλίου 
Επικράτειας με πρόταση της Υπουργού Ανάπτυξης, απο¬ 
φασίζουμε: 

Αρθρο 1 

Η ένταξη έργων του ιδιωτικού τομέα της οικονομίας σε 
προγράμματα ή τμήματά τους του Υπουργείου Ανάπτυ¬ 
ξης, τα οποία αναφέρονται στους τομείς βιομηχανίας, 
ενέργειας, έρευνας και τεχνολογίας, καθώς και η χρημα¬ 
τοδότησή τους από αυτά, ρυθμίζονται με τις διατάξεις του 
παρόντος διατάγματος. 

Άρθρο 2 

1. Η ένταξη έργων του ιδιωτικού τομέα σε πρόγραμμα ή 
τμήμα του και η έγκριση της χρηματοδότησής τους γίνεται 
με απόφαση της Υπουργού Ανάπτυξης μετά από γνωμο¬ 
δότηση της επιτροπής αξιολόγησης του άρθρου 3 του πα¬ 
ρόντος. Η απόφαση αυτή περιέχει τουλάχιστον περιγραφή 
του προγράμματος ή του τμήματός του, το αντικείμενο και 
τη διάρκεια του έργου, το δικαιούχο, το συνολικό προϋπο¬ 
λογισμό του έργου, τις πηγές, το ύψος και το ποσοστό της 
χρηματοδότησης. 


2. Για την ένταξη των έργων εκδίδεται με απόφαση της 
Υπουργού Ανάπτυξης πρόσκληση εκδήλωσης ενδιαφέρο¬ 
ντος με την οποία οι ενδιαφερόμενοι καλούνται να υπο¬ 
βάλλουν τις προτάσεις τους. Η πρόσκληση περιλαμβάνει 
ιδίΰίς την περιγραφή και τον προϋπολογισμό του προγράμ¬ 
ματος ή του τμήματός του, το αντικείμενο και τη διάρκεια 
του έργου, την προθεσμία υποβολής των προτάσεων, 
τους όρους και τα απαραίτητα δικαιολογητικά και προϋπο¬ 
θέσεις ένταξης στο πρόγραμμα ή επο τμήμα του, τα κριτή¬ 
ρια αξιολόγησης για ένταξη των έργων και τον τρόπο 
εφαρμογής τους, το ύψος, το ποσοστό, τον τρόπο, τις 
προϋποθέσεις και τους όρους χρηματοδότησης. 

3. Περίληψη της πρόσκλησης δημοσιεύεται τουλάχι¬ 
στον σε δύο (2) ημερήσιες πολιτικές και δύο (2) ημερήσιες 
οικονομικές εφημερίδες με πανελλήνια κυκλοφορία. 

Άρθρο 3 

1. Με αποφάσεις της Υπουργού Ανάπτυξης συγκροτού¬ 
νται ανά πρόγραμμα ή τμήμα του πενταμελείς επιτροπές 
αξιολόγησης αποτελούμενες από υπαλλήλους του Δημο¬ 
σίου ή του ευρύτερου δημόσιου τομέα, εκ των οποίων 
τρεις (3) τουλάχιστον από το Υπουργείο Ανάπτυξης. Με 
την ίδια απόφαση ορίζεται ο πρόεδρος και ο γραμματέας 
των επιτροπών αυτών. 

2. Τα μέλη των επιτροπών αυτών δεν μπορεί να είναι 
σύμβουλοι, εταίροι ή μέτοχοι ή μέλη των οργάνων διοίκη¬ 
σης των ενδιαφερομένων, που έχουν υποβάλει προτά¬ 
σεις, δεν πρέπει να έχουν σχέση ουγγένειας ή άλλη ικανή 
να εγείρει υποψίες προσωποληψίας με συμβούλους, με¬ 
τόχους, εταίρους ή μέλη των οργάνων διοίκησης των εν- 
διαφερομένΐϊΐν αυτών και δεν πρέπει να έχουν συμμετά- 
σχει στην εκπόνηση των τυχόν απαιτουμένων μελετών. 
Επίσης τα παραπάνω μέλη είναι υποχρεωμένα να υποβάλ¬ 
λουν δήλωση για την περιουσιακή τους κατάσταση σύμ¬ 
φωνα με τα άρθρα 6 και επόμενα του Ν. 1738/1987 (ΦΕΚ 
Α’ 200). 

3. Εργο των επιτροπών είναι η αξιολόγηση των προτά¬ 
σεων των ενδιαφερομένων και η γνωμοδότηση στην 
Υπουργό Ανάπτυξης για ένταξη ή μη αυτών στο πρό¬ 
γραμμα ή τμήμα του και έγκριση της χρηματοδότησής 
τους από αυτό. 

Άρθρο 4 

Με αποφάσεις της Υπουργού Ανάπτυξης είναι δυνατόν 
να ορίζονται ειδικές επιτροπές αποτελούμενες από υπαλ¬ 
λήλους του δημοσίου, του ευρύτερου δημόσιου τομέα και 
εξωτερικούς εμπειρογνώμονες για την υποστήριξη του 
έργου των ανωτέρω επιτροπών αξιολόγησης σε περιπτώ¬ 
σεις αυξημένης ποσότητας υποβληθεισών προτάσεων ή/ 
και απαιτουμένων ειδικών τεχνικών γνώσεων. Με τις ίδιες 
αποφάσεις ορίζεται ο πρόεδρος, ο γραμματέας και το συ¬ 
γκεκριμένο κατά περίπτύ»η έργο των επιτροπών αυ¬ 
τών. 

Αρθρο 5 

1. Στο δικαιούχο αποστέλλεται σχετική ανακοίνοκιη η 
οποία περιλαμβάνει τα στοιχεία της απόφασης ένταξης 
και έγκρισης και την προθεσμία υπογραφής της σύμβα¬ 
σης. 

2. Μεταξύ του Δημοσίου, το οποίο εκπροσωπεί η 
Υπουργός Ανάπτυξης και του δικαιούχου καταρτίζεται 
σύμβαση σύμφωνα με την απόφαση ένταξης και έγκρισης 

η οποία περιλαμβάνει ιδίως σα(ρή αναλυτική περιγραφή 
του προς εκτέλεση έργου οε φάαεις, το χρονοδιάγραμμα, 
τον συνολικό προϋπολογισμό, τις πηγές, το ποσοστό, το 
ύψος, τον τρόπο, τις προϋποθέσεις και τους όρους της 
χρηματοδότησής του, τον τρόπο ελέγχου και κάθε άλλη 
σχετική με την εκτέλεση του έργου λεπτομέρεια. 

3. Οι συμβατικές υποχρεώσεις απορρέουν από το κεί¬ 
μενο της σύμβασης για την ερμηνεία της οποίας λαμβάνε- 
ται υπόψη και κάθε άλλο κείμενο στο οποίο στηρίζεται 
τούτο. 

4. Με την περιέλευση της ανακοίνωσης στον ενδιαφε¬ 
ρόμενο η σύμβαση θεωρείται ως συναφθείοα, το δε έγ¬ 
γραφο της σύμβασης έχει αποδεικτικό μόνο χαρακτήρα. 

Αρθρο 6 

1. Η καταβολή της χρηματοδότησης στους δικαιούχους 
γίνεται σε δόσεις ανάλογα με την πρόοδο υλοποίησης του 
έργου μετά από έλεγχο και παρακολούθηση της υλοποίη¬ 
σής του και σχετική πιστοποίηση εφόσον διαπιστωθεί η 
υλοποίησή του σύμφωνα με το χρονοδιάγραμμα, τον 
προϋπολογισμό και τους λοιπούς όρους που προβλέπο- 
νται στη σύμβαση. 

2. Στην απόφαση ένταξης και έγκρισης μπορεί να προ- 
βλέπεται η χορήγηση στον δικαιούχο προκαταβολής κα¬ 
θώς και ο χρόνος καταβολής της. Η προκαταβολή αυτή 
μπορεί να ανέρχεται μέχρι ποσοστού 50% της τυχόν συμ¬ 
μετοχής στο συνολικό προϋπολογισμό του έργου του Προ¬ 
γράμματος Δημοσίων Επενδύσεων (Π.Δ.Ε.) και μέχρι πο¬ 
σοστού 50% των Κοινοτικών Πόρων. 

3. Σε περίπτωση που το έργο του δικαιούχου εκτελείται 
σε περισσότερα του ενός έτη, το παραπάνω ποσοστό της 
προκαταβολής υπολογίζεται επί της τυχόν πρώτης ετή¬ 
σιας δέσμευσης του Π.Δ.Ε, και των Κοινοτικών πόρων για 
την εκτέλεση του έργου αυτού. Η παραπάνω προκατα¬ 
βολή συμψηφίζεται στην αξία του τελευταίου μέρους του 
έργου επί ετησίου έργου ή, επί έργου εκτελούμενου σε 
περισσότερα έτη, στην τε^υταία δόση του συνόλου του 
έργου. 

4. Για την καταβολή της ως άνω προκαταβολής ο δι¬ 
καιούχος υποβάλλει προηγουμένως ισόποση εγγυητική 
επιστολή Τραπέζης αναγνωρισμένης από την Τράπεζα 
της Ελλάδος, στην οποία η Τράπεζα θα δηλώνει, παραι- 
τουμένη της ενστάσεως της διζήσεως, ότι θα καταβάλλει 
το ποσόν της εγγυητικής επιστολής απροφασίστως στο 
Δημόσιο, εντός τριών (3) ημερών από της εγγράφου περί 
της γενομένης καταπτώσεΐϊΐς ειδοποιήσεώς της από το 
Υπουργείο Ανάπτυξης. Η εγγυητική επιστολή επιστρέφε- 
ται στο δικαιούχο μετά την εκπλήρωση όλων των υποχρε¬ 
ώσεων του δικαιούχου σύμφωνα με τους όρους της σύμ¬ 
βασης και την αποπληρωμή του συνόλου της χρηματοδό¬ 
τησης. 


Άρθρο 7 

1. Η παρακολούθηση της υλοποίησης του έργου, ο 
έλεγχος και η πιστοποίηση της παρ. 1 του άρθρου 6 του 
παρόντος διατάγματος γίνεται από τις επιτροπές που προ- 
βλέπονται στις παρ. 3 και 4 εδ. β) του Ν. 2244/94 όπως 
αυτός τροποποιήθηκε από το άρθρο 17 παρ. 2 του Ν. 
2308/95. 

2. Σε περίπτωση που, σύμφωνα με τον παραπάνω 
έλεγχο, δεν τηρούνται οι όροι της σύμβασης αναστέλλεται 
η πληρωμή των δόσεων και η Υπουργός Ανάπτυξης δια¬ 


τάσσει την επιστροφή από το δικαιούχο του ποσού της 
χρηματοδότησης που έχει καταβληθεί, προσαυξημένο 
κατά το ποσό των νόμιμων τόκων από την εκάστοτε κατα¬ 
βολή. Οι σχετικές αποδείξεις καταβολής της χρηματοδό¬ 
τησης από το Δημόσιο αποτελούν τίτλο για τη βεβαίωση 
του χρέους από τη ΔΟΥ. Με την ίδια απόφαση η Υπουργός 
Ανάπτυξης δύναται να επιβάλλει και την κατάπτωση της 
εγγυητικής επιστολής της προκαταβολής. 

Άρθρο 8 

1. Η χρηματοδότηση των έργων γίνεται είτε από τον 
αντίστοιχο Ειδικό Λογαριασμό του Υπουργείου Ανάπτυ¬ 
ξης. είτε από το Πρόγραμμα Δημοσίων Επενδύσεων σύμ¬ 
φωνα με τις διατάξεις εκάοτου. 

2. Για το σύνολο των δαπανών του έργου, ο δικαιούχος 
τηρεί βιβλία και στοιχεία που προβλέπονται από τις διατά¬ 
ξεις του Κώδικα Βίβλων και Στοιχείων, όπως ισχύει. Όλα 
τα δικαιολογητικά και παραστατικά στοιχεία των δαπανών 
κάθε έργου τηρούνται από τους δικαιούχους σε ειδική με¬ 
ρίδα καθ’ όλη τη διάρκεια του έργου και στη συνέχεια για 
πέντε (5) χρόνια από την ημερομηνία λήξης της σύμβασης 
και τίθενται στη διάθεση του Υπουργείου Ανάπτυξης ή άλ¬ 
λων αρμοδίων οργάνων του Δημοσίου ή των αρμοδίων ορ¬ 
γάνων της Ευρωπαϊκής Ένωσης. 

3. Αν από ελέγχους του Υπουργείου Ανάπτυξης ή άλλων 
αρμοδίων οργάνων του Δημοσίου ή των αρμοδίων οργά¬ 
νων της Ευρωπαϊκής Ένωσης διαπιστώνεται ότι οι δαπά¬ 
νες που πραγματοποίησε ο δικαιούχος δεν είναι νόμιμες ή 
δεν καλύπτονται από το πρόγραμμα ή τμήμα του και έχουν 
καταβληθεί αχρεωστήτως ή παρσνόμως εφαρμόζονται οι 
διατάξεις των άρθρων 102 έως και 105 του Ν. 2362/ 
1995. 

Άρθρο 9 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στην Υπουργό Ανάπτυξης αναθέτουμε τη δημοσίευση 
και την εκτέλεση του παρόντος διατάγματος. 

Αθήνα, 22 Απριλίου 1997 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΑΝΑΠΤΥΞΗΣ 

ΒΑΣΟ ΠΑΠΑΝΔΡΕΟΥ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 94 
Τροποποίηση του Προεδρικού Διατάγματος υπ’ αριθμ. 
502/14.9.1988 (ΦΕΚ 226/10,10.1988) τεύχος Α’ περί 
συστάσεως Β’ Τριμελούς Πλημμελειοδικείου και Β' 
Μονομελούς Πλημμελειοδικείου στο Πρωτοδικείο 
Χαλκίδας. 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 παράγραφος 1 περίπτωση 
β’ του Κώδικα Οργανισμού Δικαστηρίων και Κατάστασης 
Δικαστικών Λειτουργών· (κυρ. Ν. 1756/1988 ΦΕΚ 35/ 
26.2.1988 τεύχος Α’). 

2. Τις διατάξεις του άρθρου 29Α του Ν. 1558/1985 

όπως προσετέθησαν με το άρθρο 27 του Ν. 2081/1992 
ΦΕΚ 154 (τεύχος Α ). 

3. Την υπ’ σριθμ. 5/1996 απόφαση της Ολομέλειας του 
Εφετείου Αθηνών. 

4. Το γεγονός ότι το παρόν διάταγμα δεν προκαλεϊ δα¬ 
πάνη οε βάρος του κρατικού προϋπολογισμού. 

5. Τη γνωμοδότηση του Συμβουλίου της Επικράτειας με 
τον αριθμό 148/1997, μετά από πρόταση του Υπουργού 
Δικαιοσύνης, αποφασίζουμε: 

Η διάταξη της παραγράφου 3 του Αρθρου μόνο του 
Προεδρικού Διατάγματος με αριθμό 502/14.9.1988 (ΦΕΚ 
226/10.10.1988) τεύχος Α’, που αναφέρεται στη συγκρό¬ 
τηση του Β' Τριμελούς Πλημμελειοδικείου και Β' Μονομε¬ 
λούς Πλημμελειοδικείου στο Πρωτοδικείο Χαλκίδας από 
δικαστές και Εισαγγελείς του Πρωτοδικείου και της Εισαγ¬ 
γελίας Πρωτοδικών Αθηνών κσταργείται. 

Η παράγραφος 4 αριθμείται 3. 

Στον Υπουργό Δικαιοσύνης αναθέτουμε τη δημοσίευση 
και εκτέλεση του παρόντος Διατάγματος. 

Αθήνα. 2 Μαΐου 1997 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΔΙΚΑΙΟΣΥΝΗΣ 

Ρ/ΑΓΓΕΛΟΣ ΠΑΝΝΟΠΟΥΛΟΣ 
-- 

ΣΥΜΒΑΣΕΙΣ 

(4) 

Τροποποίηση της από 31.10.1996 Σύμβασης «περί Χρη¬ 
ματοδότησης του τηρούμενου στην Αγροτική Τράπεζα 
της Ελλάδος Α.Ε. Ειδικού Λογαριασμού Εγγυήσεων Γε- 
ωργικών Προϊόντων (ΕΛΕΓΠ) του Ελληνικού Δημοοίου, 
με το ποσό των δρχ. πεντακοοίων πενήντα δισεκατομ¬ 
μυρίων (550.000.000.000), σε ανοιχτό λογαριασμό για 
χρηματοδότηση Γεωργικών Κοινοτικών Δαπανών κατά 
την περίοδο 16.10.96 μέχρι 15.10.1997. Κίνηση και 
Τήρηση του Ειδικού Λογαριασμού ΕΓΠ (εκτέλεση ει¬ 
σπράξεων - πληρωμών). 

Στην Αθήνα σήμερα την 31η του μηνός Μαρτίου του 
έτους χίλια εννιακόσια ενενήντα επτά, μεταξύ του Ελληνι¬ 
κού Δημοσίου, που εκπροσωπείται από τον Υφυπουργό 
Οικονομικών Νικόλαο Χριστοδουλάκη και τον Υπουργό 
Γεωργίας Στέφανο Τζουμόκα και της Αγροτικής Τράπε¬ 
ζας, που εκπροσωπείται από τον Διοικητή της, Χρήστο 
Παπαθανασίου, συμφωνήθηκαν και συνομολογήθηκαν οι 
ακόλουθες τροποποιήσεις: 

Άρθρο 1 

Αυξάνεται το όριο της χρηματοδότησης με το οποίο 
χρηματοδοτεί η Αγροτική Τράπεζα της Ελλάδος (ΑΤΕ) το 
Ελληνικό Δημόσιο (Υπουργείο Γεωργίας), από τετρακόσια 
σε πεντακόσια πενήντα δισεκατομμύρια δρχ., για πραγμα¬ 
τοποίηση πληρωμών, για την καταβολή δαπανών στον Γε¬ 
ωργικό Τομέα, κατά την περίοδο από 16ης Οκτωβρίου 
1996 μέχρι 15ης Οκτωβρίου 1997 σύμφωνα με το σύ¬ 


στημα πληρωμών, που ισχύει μετά την τροποποίηση του 
Κανονισμού 729/70. 

Άρθρο 2 

Τροποποιούνται ανάλογα τα άρθρο Ιο και 2ο της από 

31.10.96 σύμβασης. 

Κατά τα λοιπά ισχύουν η από 31.10.96 Σύμβαση και η 
από 29.11.96 τροποποίηση της Σύμβασης (ΦΕΚ 275/ 

18.12.96 τεύχος πρώτο) μεταξύ του Ελληνικού Δημοσίου 
και της ΑΤΕ, ως έχει. 

Για το σκοπό αυτό συντάχθηκε η παρούσα Σύμβαση που 
υπογράφεται στη συνέχεια και η οποία θα δημοσιευθεί 
στην Εφημερίδα της Κυβερνήσεως. 

Η παρούσα ισχύει από 16 Οκτωβρίου 1996. 

Οι Συμβαλλόμενοι 

Ο Υπουργός Γεωργίας Ο Υφυπ. Οικονομικών 

ΣΤ. ΤΖΟΥΜΑΚΑΣ Ν1Κ. ΧΡΙΣΤΟΔΟΥΛΑΚΗΣ 

Ο Διοικητής 

της Αγροτικής Τράπεζας της Ελλάδος 
ΧΡ. ΠΑΠΑΘΑΝΑΣΙΟΥ 

ΑΝΑ ΚΟΙΝΏΣ ΕΙΣ 

Αριθ. Φ.0546/63/ΑΣ 292/Μ. 2870 (5) 

Ανακοίνωση για τη θέση σε ισχύ του Διεθνούς Συμφώνου 
για τα ατομικά και πολιτικά δικαιώματα και του Προαι¬ 
ρετικού Πρωτοκόλλου αυτού (Νέα Υόρκη, 16.12.1996) 
ως και του Δευτέρου Προαιρετικού Πρωτοκόλλου (Νέα 
Υόρκη, 15 Δεκεμβρίου 1989) σχετικά με την κατάρ¬ 
γηση της ποινής του θανάτου. 

Το Υπουργείο Εξωτερικών ανακοινώνει ότι στις 5 Μαΐου 
1997, έλαβε χώρα η κατάθεση στον Γενικό Γραμματέα 
του Ο.Η.Ε. στη Νέα Υόρκη, του εγγράφου προσωρήσεως 
της χώρας μας στο «Διεθνές Σύμφωνο για τα ατομικά και 
πολιτικά δικαιώματα» και στο «Προαιρετικό Πρωτόκολλο» 
αυτού που υπογράφηκαν στη Νέα Υόρκη στις 16 Δεκεμ¬ 
βρίου 1996, καθώς και στο «Δεύτερο Προαιρετικό Πρωτό¬ 
κολλο» που υπογράφηκε στη Νέα Υόρκη στις 15 Δεκεμ¬ 
βρίου 1989 και αφορά την κατάργηση της ποινής του θα¬ 
νάτου. 

Τα ως άνω Συμβατικά κείμενα τα οποία κυρώθηκαν με 
τον υπ’ αριθ. 2462/1997 Νόμο που δημοσιεύθηκε στο υπ' 
αριθ. 25 Φύλλο της Εφημερίδας της Κυβερνήσεως τεύχος 
Α', της 26ης Φεβρουάριου 1997, θα τεθούν σε ισχύ και 
υπό την επιφύλαξη της διατάξεως 2 παραγρ. 1 του Δευτέ¬ 
ρου Προαιρετικού Πρωτοκόλλου στο Διεθνές Σύμφωνο 
για τα ατομικά και πολιτικό δικαιώματα για την εφαρμογή 
της θανατικής ποινής σύμφωνα με τις διατάξεις του Στρα¬ 
τιωτικού Ποινικού Κώδικα, την 5η Αυγούστου 1997. 

Αθήνα, 7 Μαΐου 1997 
Με εντολή Υπουργού 

Ο Προϊστάμενος της Ειδικής Νομικής Υπηρεοίας 
ΒΑΣΙΛΕΙΟΣ ΠΑΤΡΩΝΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



